Sandsteinhodet av Antenociticus ved tempelet i Benwell har en kulehalsring om halsen, typisk for keltisk kultur, og håret på hodet var krøllet framover slik at de lignet et gevir med to horn. Deler av den nedre foten og en forarm av hodets statue ble også funnet, noe som indikerer at det var en statue i legemestørrelse som en gang sto i tempelet. Hodet og tempelets alter, tidligere ved museet for oldsaker ved Universitetet i Newcastle, er i dag utstilt ved Great North Museum i Newcastle.